钦定古今图书集成/明伦汇编/宫闱典/第038卷 > 太祖贺皇后
## 钦定古今图书集成/明伦汇编/宫闱典/第038卷 > 太祖贺皇后

按《宋史后妃传》：“太祖孝惠贺皇后，开封人，右千牛卫
率府率景思长女也。性温柔恭顺，动以礼法。景思常
为军校，与宣祖同居护圣营。晋开运初，宣祖为太祖
聘焉。周显德三年，太祖为定国军节度使，封会稽郡
夫人，生秦国、晋国二公主、魏王德昭。五年，寝疾薨，年
三十。建隆三年四月，诏追册为皇后。乾德二年三月”，
有司上谥曰“孝惠。”四月，葬安陵西北，神主享于别庙。
神宗时，与孝章、淑德、章怀并祔太庙。